CELEX: 52013PC0647
Language: lt
Date: 2013-09-18
Title: Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės mobilizavimo

|
			
		
		
		52013PC0647
		
			Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės mobilizavimo /* COM/2013/0647 final - 2013/ () */
			
				
		
		
			
			   	AIŠKINAMASIS MEMORANDUMAS
[Tarybos reglamente, kuriuo nustatoma
2014–2020 m. daugiametė finansinė programa,] numatyta
galimybė mobilizuoti lankstumo priemonę, kad būtų galima
padengti aiškiai nurodytas išlaidas, kurių negalima padengti neviršijant
daugiametės finansinės programos vienos ar kelių išlaidų
kategorijų viršutinių ribų.
Vadovaudamasi [Tarybos reglamento, kuriuo
nustatoma 2014–2020 m. daugiametė finansinė programa, 11
straipsniu], ir išnagrinėjusi visas galimybes perskirstyti 1b išlaidų
kategorijos asignavimus, Komisija siūlo mobilizuoti lankstumo
priemonę, kad 2014 finansinių metų Europos Sąjungos
bendrajame biudžete numatytas Kipro struktūrinių fondų
programų finansavimas, viršijant 1b išlaidų kategorijos
viršutinę ribą, būtų papildytas 78 380 000 EUR
suma, kad Kiprui būtų galima skirti papildomų lėšų iš
struktūrinių fondų.
Abiem biudžeto valdymo institucijoms
primenama, kad sprendimas Europos Sąjungos oficialiajame leidinyje
paskelbtinas ne vėliau negu Europos Sąjungos
2014 finansinių metų bendrasis biudžetas.
Pasiūlymas
EUROPOS PARLAMENTO IR TARYBOS SPRENDIMAS
dėl lankstumo priemonės
mobilizavimo
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į [Tarybos reglamentą,
kuriuo nustatoma 2014–2020 m. daugiametė finansinė programa, ypač
į jo 11 straipsnį],
atsižvelgdami į Europos Komisijos
pasiūlymą,
kadangi, išnagrinėjus visas galimybes
perskirstyti 1b išlaidų kategorijos asignavimus, paaiškėjo
būtinybė mobilizuoti lankstumo priemonę, kad
2014 finansinių metų Europos Sąjungos bendrajame biudžete
numatytas Kipro struktūrinių fondų programų finansavimas,
viršijant 1b išlaidų kategorijos viršutinę ribą, būtų
papildytas 78 380 000 EUR suma, kad Kiprui iš struktūrinių
fondų 2014 m. būtų galima papildomai skirti iš viso
100 000 000 EUR,
PRIĖMĖ ŠĮ
SPRENDIMĄ: 
1 straipsnis
2014 finansinių metų Europos
Sąjungos bendrajame biudžete lankstumo priemonė naudojama suteikti
78 380 000 EUR įsipareigojimų asignavimų pagal 1b
išlaidų kategoriją.
Šia suma papildomas Kipro
struktūrinių fondų programų finansavimas pagal 1b
išlaidų kategoriją.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas